作者：洪咨夔
词牌/韵律：沁园春

paragraphs: 秋气悲哉，薄寒中人，皇皇何之。
更黄花吹雨，苍苔滑屐，栏空斗鸭，床老支龟。
静里跫音，明边眉睫，蹴踏星河天脱鞿。
清谈久，顿两忘妍丑，嫫姆西施。
濂溪家住江湄。
爱出水芙蓉清绝姿。
好光风霁月，一团和气，尸居龙见，神动天随。
著察工夫，诚存体段，个里语言文字非。
君家事，莫空将太极。
散大图碑。